Document ID: 31990R1866

KOMISSION ASETUS (ETY) N:o 1866/90,
annettu 2 päivänä heinäkuuta 1990,
ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon asetuksen (ETY) N:o 2052/88 soveltamissäännöksistä koskien eri rakennerahastojen toiminnan yhteensovittamista keskenään sekä Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(1) ja erityisesti sen 22 artiklan,
on kuullut alueiden kehittämisen ja uudistamisen neuvoa-antavaa komiteaa sekä perustamissopimuksen 124 artiklassa tarkoitettua komiteaa,
sekä katsoo, että
asetuksen (ETY) N:o 4253/88 22 artiklassa säädetään, että komission päätöksissä, maksusitoumuksissa ja maksuissa olevat määrät ilmaistaan ja suoritetaan ecuina myöhemmin vahvistettavien täytäntöönpanoa koskevien yksityiskohtaisten sääntöjen mukaisesti; mainittu säännös ei itsessään ole muuttanut neuvoston määrittelemää maatalouden rahapoliittista järjestelmää; tämä asetus ei täten vaikuta siihen, miten jäsenvaltiot soveltavat neuvoston asetuksen (ETY) N:o 1678/85(2), sellaisena kuin se on viimeksi muutettuna asetuksella (ETY) N:o 1179/90(3), liitteissä vahvistettua muuntokurssia määriin, jotka neuvosto on vahvistanut ecuina osana maatalouden rakennepolitiikkaa,
ottaen huomioon, että neuvoston asetuksen (ETY) N:o 4256/88(4) 10 artiklan 3 kohta on luonteeltaan siirtymäaikana sovellettava, on uutta järjestelmää Euroopan maatalouden ohjaus- ja tukirahaston (EMOTR) ohjausosaston tukien alalla maa- ja metsätaloustuotteiden sekä kalastustuotteiden kaupan pitämisen ja jalostuksen osalta sovellettava ainoastaan tukihakemuksiin, jotka on jätetty maa- ja metsätaloustuotteiden osalta vasta asetuksen (ETY) N:o 4256/88 10 artiklan 1 kohdassa tarkoitettujen neuvoston asetuksen (ETY) N:o 866/90(5) ja neuvoston asetuksen (ETY) N:o 867/90(6) voimaantulon jälkeen ja kalastustuotteiden osalta 31 päivän joulukuuta 1990 jälkeen, ja
maatalouden rakenteita ja maaseudun kehittämistä käsittelevä komitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla Suunnitelmat
Jäsenvaltioiden on esitettävä asetuksen (ETY) N:o 4253/88 5-7 artiklassa tarkoitetut suunnitelmat ecuina tai kansallisena valuuttana.
2 artikla Yhteisön tukikehysten vahvistaminen
Yhteisön tukikehysten rahoitussuunnitelmat vahvistetaan ecuina vakiohintoja soveltaen.
3 artikla Tukihakemusten esittäminen
Asetuksen (ETY) N:o 4253/88 14-18 artiklan säännösten mukaiset tukihakemusten rahoitussuunnitelmat esitetään komissiolle ecuina tai kansallisena valuuttana.
Jälkimmäisessä tapauksessa viitevaluuttakurssi on sen kuukauden kurssi, jonka aikana hakemus on otettu vastaan, sellaisena kuin se on määritelty tiettyjen 21 päivänä joulukuuta 1977 annetun varainhoitoasetuksen säännösten täytäntöönpanoa koskevista yksityiskohtaisista säännöistä 11 päivänä joulukuuta 1986 annetun komission asetuksen (ETY, Euratom, EHTY) N:o 610/86(7) 91 artiklassa.
4 artikla Komission päätökset tuen myöntämisestä
Komission hyväksymä tuen määrä sekä sen hyväksymä rahoitussuunnitelma ilmaistaan ecuina vakiohintoja soveltaen.
5 artikla Maksut
1 Menoilmoitukset, jotka esitetään vastaavien maksupyyntöjen tueksi, on tehtävä ecuina tai kansallisena valuuttana.
2 Jäsenvaltioiden, jotka esittävät menoilmoituksensa ecuina, on muunnettava kansallisena valuuttana suoritettujen menojen määrät ecuiksi käyttäen sen kuukauden kurssia, jonka aikana kyseiset menot on viety toimintamuotojen varainhoidosta vastaavien toimielinten kirjanpitoon. Komissio ilmoittaa tätä varten kuukausittain jäsenvaltioille sovellettavan kurssin.
3 Kansallisina valuuttoina tehdyt menoilmoitukset muunnetaan ecuiksi sen kuukauden kurssilla, jonka aikana komissio on vastaanottanut kyseiset ilmoitukset.
4 Jäsenvaltioiden on 3 artiklassa tarkoitetuissa tukihakemuksissaan täsmennettävä, kumpaa 2 ja 3 kohdassa kuvailluista järjestelmistä ne noudattavat menoilmoituksissaan.
5 Komissio suorittaa rahoitustukimaksut ecuina viranomaiselle, jonka jäsenvaltio on nimennyt maksujen vastaanottajaksi.
6 artikla Siirtymäsäännökset
Tätä asetusta sovelletaan tukihakemuksiin, jotka on jätetty asetuksen (ETY) N:o 866/90 ja asetuksen (ETY) N:o 867/90 voimaantulopäivästä alkaen alalla, joka koskee EMOTR:n ohjausosaston rahoitusosuutta maatalous- ja metsätaloustuotteiden kaupan pitämiseen ja jalostamiseen liittyviin toimenpiteisiin, sekä kalastustuotteiden osalta 31 päivästä joulukuuta 1990.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1990.

Labels: 15
6